ΦΚ Πετρζάλκα Ακαντέμια

Η Αρτμέντια Πετρζάλκα (σλοβακικά: FC Artmedia Petržalka) είναι ποδοσφαιρικός σύλλογος της Σλοβακίας. Έχει έδρα το Στάδιο Πετρζάλκα (Štadión Petržalka) χωρητικότητας 7.100 θεατών, που βρίσκεται στην ομώνυμη συνοικία της Μπρατισλάβα, πρωτεύουσας της Σλοβακίας. Γι’ αυτό η ομάδα είναι γνωστή και ως Αρτμέντια Μπρατισλάβα. Έχει χρώματα άσπρο και μαύρο. Εκτός έδρας φορά πράσινα και μαύρα χρώματα.

 Ο σύλλογος ιδρύθηκε στις 7 Ιουνίου 1898 την εποχή που η πόλη και η χώρα αποτελούσε τμήμα της πολυεθνικής αυτοκρατορίας της Αυστροουγγαρίας. Το αρχικό όνομα της ομάδας ήταν Pozsonyi Torna Egyesület. Το 1919 με την ίδρυση της Τσεχοσλοβακίας ο σύλλογος επανιδρύθηκε με το ίδιο αρχικό όνομα, έπειτα από μία περίοδο αδράνειας. Το 1953 μετονομάστηκε σε Kovosmalt Bratislava. Στη συνέχεια έλαβε κατά καιρούς διάφορες ονομασίες μέχρι το 1993 που απέκτησε τον τίτλο Αρτμέντια. Μάλιστα, το 1986 συγχωνεύτηκε με την TJ Internacionál Slovnaft Bratislava σε ένα νέο σωματείο υπό τον τίτλο TJ Internacionál Slovnaft ZŤS Bratislava αλλά το 1990 τα δυο σωματεία διαχωρίστηκαν και ανεξαρτητοποιήθηκαν πάλι. Τα ονόματα που είχε ο σύλλογος από την εποχή της ίδρυσής του μέχρι σήμερα είναι τα εξής: 1898 – Ιδρύθηκε ως Pozsonyi Torna Egyesület 1919 – Επανίδρυση ως Pozsonyi Torna Egyesület 1953 – Μετονομασία σε Kovosmalt Bratislava 1956 - Μετονομασία σε Spartak Kovosmalt Bratislava 1963 - Μετονομασία σε TJ Považské Strojárne Bratislava 1965 - Μετονομασία σε Spartak Sklárske stroje Bratislava 1974 - Μετονομασία σε TJ SKS Bratislava 1976 - Μετονομασία σε TJ ZTS Petržalka 1986 – Συγχώνευση με την TJ Internacionál Slovnaft Bratislava στην TJ Internacionál Slovnaft ZŤS Bratislava. 1990 - Επαναφορά σε TJ ZŤS Petržalka 1990 - Μετονομασία σε 1. FC Hydronika Petržalka 1991 - Μετονομασία σε 1. FC Petržalka 1993 - Μετονομασία σε FK Artmedia Petržalka 2005 - Μετονομασία σε FC Artmedia Bratislava 2007 - Μετονομασία σε FC Artmedia Petržalka Ο αγωνιστικός χώρος του Σταδίου Πετρζάλκα, όπου αγωνίζεται η Αρτμέντια υπάρχει πάνω από εκατό χρόνια. Πριν ακόμα από τον Β΄Παγκόσμιο Πόλεμο στο στάδιο αυτό γίνονταν διεθνή παιχνίδια. Αν και καταστράφηκε κατά τη διάρκεια του πολέμου, οι εξέδρες χτίστηκαν σχεδόν στην αρχική μορφή. Αναγκαστικά, τα τελευταία δέκα χρόνια έγιναν σημαντικές βελτιώσεις, μια και αυξήθηκαν οι υποχρεώσεις της Αρτμέντια αφού ανέβηκε κατηγορίες και συμμετείχε σε ποδοσφαιρικές διοργανώσεις υψηλών απαιτήσεων, όπως το Τσάμπιονς Λιγκ. Ανακατασκευάστηκαν οι εξέδρες πίσω από τα τέρματα και χτίστηκε καινούργια εξέδρα κατά μήκος του αγωνιστικού χώρου. Η χωρητικότητα του σταδίου υπολογίζεται σε 10.000 θεατές. Όμως, είναι αδύνατο να υπολογιστεί ακριβώς, διότι οι παλιές εξέδρες είναι εξέδρες ορθίων. Ο μέσος όρος φιλάθλων που παρακολουθεί τους αγώνες πρωταθλήματος της Αρτμέντια είναι περίπου 4.000 και είναι από τους υψηλότερους στη Σλοβακία. Παρά τις βελτιώσεις, το στάδιο δεν πληροί όλα τα κριτήρια της UEFA και στο Τσάμπιονς Λιγκ ο σύλλογος αναγκάστηκε να αγωνιστεί στο γήπεδο «Tehelné pole», έδρα της Σλόβαν Μπρατισλάβας. Η πιο σημαντική επιτυχία του σωματείου υπήρξε η συμμετοχή του στους ομίλους του Τσάμπιονς Λιγκ την περίοδο 2005-06. Αν και ξεκίνησε από τον α΄ προκριματικό γύρο είχε εντυπωσιακή πορεία αποκλείοντας κατά σειρά τις Καϊράτ Άλμα Άτα Καζακστάν, τη Σέλτικ Γλασκώβης και την Παρτιζάν Βελιγραδίου. Στον όμιλο τερμάτισε τρίτη με έξι βαθμούς, πετυχαίνοντας τη συμμετοχή της στο γύρω των 32 του Κυπέλλου ΟΥΕΦΑ, όπου αποκλείστηκε από τη Λέφσκι Σόφιας.ΑποτελέσματαΤσάμπιονς Λιγκ 1ος γύρος: Αρτμέντια - Καϊράτ Άλμα Άτα: 0-2, 4-1 2ος γύρος: Αρτμέντια – Σέλτικ Γλασκώβης: 5-0, 0-4 3ος γύρος: Αρτμέντια – Παρτιζάν Βελιγραδίου: 0-0, 0-0 (4-3 πέν.) Όμιλος: Αρτμέντια – Ίντερ: 0-1, 0-4 Όμιλος: Αρτμέντια - ΦΚ Πόρτο: 3-2, 0-0 Όμιλος: Αρτμέντια - Ρέιντζερς Γλασκώβης: 0-0, 2-2Κύπελλο ΟΥΕΦΑ Γύρος 32: Αρτμέντια – Λέφσκι Σόφιας: 0-1, 0-2 Πρωτάθλημα Σλοβακίας: 2005, 2008 Κύπελλο Σλοβακίας: 2004, 2008 Σούπερ Καπ Σλοβακίας: 2005 Φιναλίστ Κυπέλλου: 1983, 2005, 2009 Εθνοσπόρ, 10-9-2007, σ. 58.